इस शो के दौरान उनके साथ ‘तेरी आंखिया को यो काजल पर’ गाने पर चर्चित टीवी एक्‍टर हिना खान के साथ भी उनका डांस काफी वायरल हुआ था। इससे पहले उनके साथ शो के होस्‍ट सलमान खान ने ठुमके लगाये थे और दीपिका पदुकोण ने घर में सपना का डांस देखने की ख्‍वाहिश जाहिर की थी। सपना लगभग डेढ़ साल पहले हरियाणा में स्टेज प्रोग्राम करती थीं लेकिन जहर काण्ड के बाद सपना ने पीछे मुड़कर नहीं देखा और उनके डांस कार्यक्रमों में अथाह भीड़ होने लगी। उन्हें कई कई बाउंसर लेकर चलने पड़ते थे और अथाह भीड़ के कारण कई कार्यकर्मों में वो ठुमके तक नहीं लगा पाईं। इसके बाद कई राज्यों के लोग उन्हें पसंद करने लगे और बिग बॉस में मौका मिला और बॉलीवुड में भी मौका मिल गया।